**Referat fra bestyrelsesmøde den 30. september 2014**

Til stede var fra bestyrelsen:

Lars Grunth (larsgrunth@gmail.com)

Dorte Nørgaard (dorte.norgaard@gmail.com)

Mette Qvist (metteqvist@me.com)

Poul Tornøe (Poul.tornoe@gmail.com)

Inge-Lis Kalum (kalum@pc.dk)

Caroline Tarras-Wahlberg  ( [ctarrasw@hotmail.com](http://www.suzukiinstitut.dk/ctarrasw%40hotmail.com))

Lasse Ewerlöf (ewerlof@mail.dk)

Ikke til stede

Rolf Meurs-Gerken (rolf@amalex.com)

Marianne Igel (marianne.igel@gmail.com)

Sigurd Næss-Schmidt (sns@copenhagenEconomics.com)

Thomas Gybel (thomas.gybel@me.com)

**1. Meddelelser**

Indflytningen har fundet sted, men der mangler endnu mange ting.

**2.** **Undervisning**

Maria Podhajska er blevet tilknyttet DDSI. Som noget nyt holdes der teknikfællestimer for hæfte 5 og 6, som to forskellige hold. Maria skal også stå for kammermusikgrupper, som vil blive etableret i løbet af efteråret.

Der er startet 23 nye violinelever, 2 på bratsch og 4 nye på cello.

Der er afholdt møder med ledelsen på Konservatoriet om muligheden for at udveksle lokaler.

Materialet til hørelærer er nu færdiggjort af Inge Marstal, og det afprøvet i praksis i den kommende sæson.

Der er endnu intet nyt om finansieringen af klaverworkshoppen.

DDSI’s hjemmeside rettes til med lærerprofiler.

 **3. Økonomi**

Lars efterlyste en opfølgning på budgettet fra John.

**3.1 Ansøgninger om fondsstøtte efterår 2014**

Der vil blive udsendt nye ansøgninger om fondsstøtte snarest.

Der skal også ansøges om købe af nogle violiner i str. 1/16. Der er en celloelev, som mangler en ny cello (str. 1/1 i god kvalitet). Det undersøges, om det er muligt at søge støtte til indkøb af en cello til denne elev.

**3.2 Revision**

Da DDSI i 2011 overgik til One Revision A/S var det aftalte niveau for opgaven på 15.000 kr. (eksklusiv moms). Denne udgift er nu steget til 27.500 kr. (inklusiv moms). Der er derfor rettet henvendelse til revisor med anmodning om en uddybende forklaring på, at udgiften er steget så meget. Revisor har oplyst:

*Prisstigning i 2013 i forhold til årene 2012 og 2011 skyldes at ministeriet har pålagt os at foretage forvaltningsrevision hvilket ikke blev vurderet nødvendigt i 2011 og 2012. Det medfører et yderligere tidsforbrug i forhold til sædvanlig revision og dokumentation. Fakturaen for 2013 burde have været på 16.000 ex. moms, svarende til 20.000 inkl. moms, hvortil vi har lagt vores tidsanvendelse ved forvaltningsrevisionen, herunder udvidet protokol svarende til 8.000 kr. ex. moms eller 10.000 kr. inkl. moms.*

Der var enighed om, at der var tale om en stor udgift i forhold til vores samlede budget, og når henses til, at revisor får forelagt et færdigt udarbejdet regnskab. Der var også enighed om, at en udgift af den størrelse ikke kunne accepteres fremadrettet. Enten må vores nuværende revisor ændre prisen, eller også må DDSI undersøge mulighederne for at få udført opgaven hos en anden revisor.

**4. Instrumentbanken**

DDSI’s violiner er nu anbragt i skabene på gangen. Lærerne har nøgle til skabene, og der er anbragt en oversigt over instrumenterne. Hvis man tager et instrument fra samlingen, streges nummeret på listen, og det instrument, som lægges i skabet skrives på listen. I alle violinkasser findes en seddel med instrumentnummer, som udfyldes, og sendes til John med henblik på opkrævning af leje.

For DDSI’s celloer er der nu udarbejdet en lejeroversigt. Alle udlejede celloer indkaldes til et forsikringstjek med henblik at sikre, at ingen instrumenter er underforsikrede. Caroline forestår herefter udlevering af celloer og sørger for, at lejere sender betalingsoplysninger til John.

Alle reparationer og indkøb vedrørende instrumenter forelægges Inge-Lis via mail.

**5. Flytning til nye lokaler**

Den planlagte indvielse af de nye lokaler udsættes til formentlig primo 2015. Dette skyldes, at der endnu er for meget byggerod på etagen.

Der foreligger endnu ikke en lejekontrakt for de nye lokaler.

Der er opsat dørpumper på alle døre i undervisningslokalerne. Disse pumper indebærer, at dørene er meget tunge at skubbe op for eleverne, som også bærer på deres instrumenter. Det undersøges, om dørpumperne kan undgås.

Lars har efterfølgende oplyst, at spørgsmålet blev drøftet på et byggemøde, og det skulle være muligt at undgå virkningen af pumperne.

**5.1 Udlejning af nye lokaler til anden side**

Der foreligger endnu ikke en mulighed for at booke lokalerne på en hjemmeside eller lignende, men der må arbejdes videre med sagen.

**6. Eventuelt og næste møde**

Poul oplyste, at han ønsker at udtræde af bestyrelsen. Der forespørges blandt klaver forældrene , om der er en, der kan indgå i bestyrelsen.

Næste møde fastsættes til den 2.12.2014, kl. 19.15-21, i lokalerne på Frederiksberg.